|  |
| --- |
| Ministru kabineta noteikumi Nr. 711 Rīgā 2021. gada 26. oktobrī (prot. Nr. 72 16. §) |

**Grozījumi Ministru kabineta 2016. gada 17. maija noteikumos Nr. 306 "Noteikumi par prasībām uz iepakojumiem izvietojamiem brīdinājumiem par ietekmi uz veselību"**

Izdoti saskaņā ar

Tabakas izstrādājumu, augu smēķēšanas produktu,

elektronisko smēķēšanas ierīču un to šķidrumu

aprites likuma [7. panta](http://likumi.lv/ta/id/282077-tabakas-izstradajumu-augu-smekesanas-produktu-elektronisko-smekesanas-iericu-un-to-skidrumu-aprites-likums#p7) sesto daļu

Izdarīt Ministru kabineta 2016. gada 17. maija noteikumos Nr. 306 "Noteikumi par prasībām uz iepakojumiem izvietojamiem brīdinājumiem par ietekmi uz veselību" (Latvijas Vēstnesis, 2016, 97. nr.; 2017, 51. nr.) šādus grozījumus:

1. Izteikt 19. punktu šādā redakcijā:

"19. Atbilstoši šo noteikumu [2. pielikumam](https://likumi.lv/ta/id/282235#piel2) ir trīs kombinēto brīdinājumu komplekti. Šo noteikumu 2. pielikumā minēto kombinēto brīdinājumu komplektu fotoattēlus digitālā formātā var saņemt, iesniedzot Veselības ministrijā attiecīgu iesniegumu. Katru gadu izmanto vienu kombinēto brīdinājumu komplektu, un pēc gada to rotācijas kārtībā nomaina ar citu kombinēto brīdinājumu komplektu. Katrs lietošanai konkrētajā gadā paredzētais kombinēto brīdinājumu komplekts uz katra smēķēšanai paredzētā tabakas izstrādājuma iepakojuma attēlojams pēc iespējas vienādā skaitā."

2. Papildināt noteikumus ar 19.1 punktu šādā redakcijā:

"19.1 Šo noteikumu 19. punktā minēto kombinēto brīdinājumu komplektu nomaiņu veic ne vēlāk kā līdz 20. maijam. Ja konkrētajā gadā akcīzes nodokļa likmes maiņa tiek veikta pirms 20. maija, kombinēto brīdinājumu komplektu nomaiņa attiecīgajā gadā notiek vienlaikus ar akcīzes nodokļa likmes izmaiņām likumā "Par akcīzes nodokli" paredzētajā kārtībā. Ja akcīzes nodokļa likmes maiņa plānota vairākas reizes gadā, kombinēto brīdinājumu komplektu nomaiņa notiek vienlaikus ar pirmajām akcīzes nodokļa likmes izmaiņām."

|  |  |  |  |  |  |  |
| --- | --- | --- | --- | --- | --- | --- |
|

|  |  |  |
| --- | --- | --- |
| Ministru prezidents  | (paraksts\*)  | A. K. Kariņš |
| Veselības ministrs  | (paraksts\*) | D. Pavļuts |

\* Dokuments ir parakstīts ar drošu elektronisko parakstu |